Helena de Anjou
**Helena de Anjou** (en serbio: Јелена Анжујска, *trans.* *Jelena Anžujska*), nada aprox. en 1236 e finada o 8 de febreiro de 1314, foi a raíña consorte do Reino de Serbia, esposa de Estevo Uroš I e nai dos reis Dragutin e Milutin.

Helena era católica e naceu en aprox. 1236. As súas orixes non son coñecidas con certeza. A biografía do Arcebispo Danilo di que «pertencía a unha familia francesa» e un continuador da obra afirma que «a familia era de sangue real ou imperial». Fine polo menos especifica que Helena era «de orixe católica e francesa», probabelmente da Casa de Valois. Segundo Europäische Stammtafeln, descendía dunha rama da familia do emperador bizantino e a casa real húngara, nese caso é posíbel que sexa a irmá de María Anxelina, a esposa de Ansel de Chaurs ou Cayeux, tamén coñecido como Anselmo de Keu, o capitán xeneral en Albania de Carlos I de Nápoles. Carlos I de Nápoles menciónaa como un familiar nunha carta con data de 1273.

Por algún tempo, foi o gobernante de Zeta, Travunia, Plav e Poibarje. Durante ese tempo Serbia estaba dividida en tres partes, e os gobernantes das outras dúas partes foron Dragutin e Milutin. Helena converteuse en monxa da Igrexa de San Nicolao en Shkodër, onde morreu o 8 de febreiro de 1314.

Fundou a primeira escola para nenas na Serbia medieval. O palacio de Helena atópase na actual Kósovo, na cidade de Brnjak (ás veces chamado «Brnjaci», pero non é o sitio co mesmo nome en Bosnia e Herzegovina), na montaña de Mokra Gora (que non debe confundirse coa aldea de Mokra Gora), onde se atopa a escola. Á parte deste palacio, posuía a aldea de Jelač na montaña de Rogozna. Do mesmo xeito que outros Nemanjićs, construíu mosteiros. Construíu o mosteiro de Gradac, onde está enterrada, a igrexa de San Nicolao en Shkodër onde morreu, e o mosteiro de Shirgj.

Helena de Anjou foi canonizada pola Igrexa ortodoxa serbia. A súa festa é o 12 de novembro.

Helena casou con Uroš I ao redor de 1245. Con Uroš I tivo polo menos catro fillos:

* Dragutin, rei serbio 1276-1282.
* Milutin, rei serbio 1282-1321.
* Stefan.
* Brnča, filla.

Notas
-----

1. ↑  McDaniel ´John Angelos and Queen Jelena´, citando a Makushev, V. ´Itallianskie arkhivy i khranisashchiesia v nikh materialy dlia slavianskoi istorii´, Sbornik Otdelelniia Russkogo Iazyka i Slovesnosti, VIII/4 (1871), pp. 30-33.
2. ↑  Fine (1994), p. 220.
3. ↑  Ndreca, Ardian (15 de setembro de 2008). "Rrënojat e Abacisë së Shirgjit dhe shpëtimi i tyne". Consultado o 4 de xaneiro de 2020.
4. ↑  Srpsko nasleđe: Sveta Jelena Anžujska Arquivado 28 de xullo de 2011 en Wayback Machine. *(en serbio)*
5. ↑  "Vladimir Ćorović "Istorija srpskog naroda": Zapadnjačka orijentacija u Srbiji". Arquivado dende o orixinal o 12 de abril de 2014. Consultado o 04 de outubro de 2018.

Véxase tamén
------------

### Ligazóns externas

* Wikimedia Commons alberga unha categoría multimedia sobre **Helena de Anjou**.
* Srpsko nasleđe: Nemanjići i žene (en serbio).
* Manastir Gradac: Gradila ga Jelena Anžujska (en serbio).
* Portreti kraljevske porodice Nemanjića na istočnom zidu Sopoćana (en serbio).

|  |  |
| --- | --- |
| Control de autoridades | 
* Wd: Q267773
* WorldCat
* VIAF: 192145542446396640514
* CERL: cnp00581996
* FAST: 1933812
* GND: 124654126
* ISNI: 0000 0003 5838 5081
* LCCN: no2016006637
* NKC: jx20120524001
* Orthodox Encyclopedia: 189749
* SUDOC: 108871061
* WikiTree: Unknown-255283

 |